Հոմլենդեր

**Հոմլենդեր** (իսկական անունը՝ Ջոն Գիլման), գեղարվեստական ​​կերպար և գլխավոր անտագոնիստներից մեկը «Տղաները» կոմիքսների շարքում և համանուն ֆիլմում, որը ստեղծել են Գարթ Էնիսը և Դարիկ Ռոբերտսոնը: Նրա ազնվական և ալտրուիստ հերոսի կերպարի տակ պատկերված է հոգեկան խանգարումով սադիստ նարցիս, որը «Յոթի»՝ կոռումպացված և հեդոնիստ սուպերհերոսների խմբի հզոր առաջնորդն է։ Հոմլենդերին ստեղծել է *Vought-American*-ն, և նա Բիլլի Բաթչերի գլխավոր թշնամին է: 

Էրիկ Կրիպկեի կողմից նկարահանված ''Տղաները'' հեռուստասերիալում Հոմլենդերին մարմնավորել է Էնթոնի Սթարը: Հոմլենդերը *Զինվոր Բոյի* որդին է և *Ռայանի* հայրը, որը ծնվել է Բիլլի Բաթչերի կնոջը՝ Բեկային բռնաբարելու արդյունքում: Որպես Ամերիկայի կենդանի անձնավորում, կերպարն արժանացել է քննադատների բարձր գնահատանքին։ Հոմլենդերը հաճախ համեմատվում է Սուպերմենի և Կապիտան Ամերիկայի հետ:

## Սյուժե
Հոմլենդերը հայրենասեր սուպերհերոս է, որը գլխավորում է «Յոթ» անվանումով սուպերհերոսների թիմը: *Vought-American* ընկերությունը հորինել է առեղծված՝ իբր Հոմլենդերը այլմոլորակային է, որը մանուկ հասակում վայրէջք է կատարել Միացյալ Նահանգներում, ինչպես և Սուպերմենը: Իրականում, նրան և *Յոթի* սկզբնական անդամներին ստեղծել են գաղտնի լաբորատորիայում: Նրանք Ստորմֆրոնտից վերցված գենետիկական նյութի սերունդն են: Ստորմֆրոնտին ներարկվել է V միացություն, երբ նա դեռ Հիտլերյուգենդի անդամ էր: Հոմլենդերը իր երիտասարդության մեծ մասն անցկացրել է ջրածնային ռումբով շղթայված, որպեսզի չփորձի փախչել: Նրա մայրը մտավոր շեղումներ ունեցող կին էր, որը մահացել էր ծննդաբերելիս։

Մինչ իրադարձությունների սկիզբը, Բիլլի Բաթչերին ստիպում են մտածել, իբր Հոմլենդերը բռնաբարել է իր կնոջը՝ Բեքիին, որն այնուհետև մահացել է՝ ծննդաբերելով գերմարդկային երեխայի, որին հետո Բաթչերը սպանել է: *Տղաները* ստանում են մի շարք լուսանկարներ, որոնցում պատկերված կադրերում Հոմլենդերը մեղադրվում է մի շարք սարսափելի գործողությունների մեջ, այդ թվում՝ սպանության, մարդակերության և նեկրոֆիլիայի: Հոմլենդերը ցույց է տալիս հոգեկան խանգարման նշաններ՝ հայելու մեջ սեփական արտացոլանքի հետ խոսելիս և ունենում է հաճախակի սրտխառնոցի նոպաներ:

Հոմլենդերը որոշում է ազատել ինքն իրեն և սուպերհերոսների համայնքին *Vought-American*-ի վերահսկողությունից: *Հազար տղամարդկանց սրերով, բլրի վրայով էպիզոդում* նա՝ մյուս գերհերոսներին առաջնորդելով սկսում է պետական ​​հեղաշրջում Միացյալ Նահանգների կառավարության դեմ՝ հարձակվելով Սպիտակ տան վրա և սպանելով բոլորին, այդ թվում նաև նախագահին: Հոմլենդերի և Բաթչերի միջև հետագա մարտի ժամանակ դիմակավորված Սև Նուարը ժամանում է գրասենյակ և պարզաբանում, որ ինքը Հոմլենդերի կլոնն է, որը ստեղծվել է բացառապես Հոմլենդերին սպանելու համար, եթե նա երբևէ դավաճանի իր ստեղծողներին: Նուարը անկեղծանում է, որ հենց նա է կատարել է լուսանկարներում պատկերված վայրագությունները՝ ներառյալ Բաթչերի կնոջը բռնաբարությունը, որպեսզի ստեղծի բացասական Հոմլենդերի կերպար և վերջապես թույլտվություն ստանա վերացնել Հոմլենդերին: Վրդովված Հոմլենդերը հարձակվում  է Նուարի վրա։ Նրանց մենամարտի արդյունքում Նուարը գլխատում է Հոմլենդերին և նրա մարմնի անգլուխ մնացորդներով հայտնվում Բիլլիի առաջ: Զայրացած Բաթչերը սպանում է Նուարին:

## Կերպարի ստեղծում
Կերպարը նախագծված էր որպես Սուպերմենի և Կապիտան Ամերիկայի չար տարբերակ՝ ուժերի և զգեստների առումով: Նրա թիկնոցը հիշեցնում է Կապիտան Մարվելի առաջին զգեստը:

Գարթ Էնիսը Հոմլենդերին նկարագրում է որպես «գրեթե ամբողջությամբ բացասական կերպար: Նա կարող է ունենալ այն, ինչ ցանկանում է, քանի դեռ իր չափը չի անցել»: Նաև. «Նա ունի... ասենք... տասնչորս տարեկանի ինքնատիրապետում»:

*Տղաներ* սերիալի պրոդյուսեր և շոու-վարող Էրիկ Կրիպկեն հայտարարել է, որ չնայած Հոմլենդերին «տեսականորեն» կարելի է սպանել, սյուժետային շրջադարձը, որը ներառում էր Բլեք Նուարի ձեռքերով Հոմլենդերի սպանությունը կոմիքսների տարբերակում, չի օգտագործվել հեռուստատեսային տարբերակում, որտեղ Սև Նուարը յպատկերված է որպես սևամորթ տղամարդ:

## Ուժեր և կարողություններ
*Տղաները* կոմիքսներում Հոմլենդերի ուժերը ներառում են հայացքով այրելու կարողություն, գերուժ, գերարագություն, թռիչք, ռեգեներացիա, սովորականից սուր լսողություն և ուժեղ ձայնալարեր: Նա նաև ավելի դանդաղ է ծերանում, քան սովորական մարդը: Հոմլենդերը նաև ունի ռենտգենային տեսողություն, ինչը նրան հնարավորություն է տալիս տեսնելու ամեն ինչ, բացառությամբ ցինկից պատրաստված կամ ցինկով պատված իրերի: V միացության շնորհիվ նա նաև կարող է վերակենդանանալ, սակայն սահմանափակ կարողություններով: Նա շատ ավելի ուժեղ է, քան իր թիմակիցները:

Հեռուստասերիալի առաջին սեզոնի եզրափակիչ սերիայում՝ «*Դու գտար Ինձ*», երբ Մադելին Սթիլվելին հարցնում են Հոմլենդերի թուլության մասին, վերջինս պնդում է, որ նա չունի որևէ թուլություն՝ ասելով. «Երկրի վրա զենք չկա, որ նրա դեմ չի օգտագործվել։ Դրանք բոլորն էլ անհաջող են գտնվել»: Հոմլենդերի ուժերը և այն միտքը, որ ինքն ամենազոր է, բերեցին նրան, որ նա ծայրահեղ մեծամտացավ՝ կատարելով հանցագործություններ անմեղ մարդկանց նկատմամբ, ներառյալ բռնաբարություն և զանգվածային սպանություն։

## Մեդիայի այլ տեսակներում
### Տեսախաղեր
մինի|Հոմլենդերը Mortal Kombat 1-ում

* Հոմլենդերը հայտնվում է *Call of Duty: Modern Warfare II*-ում:
* Հոմլենդերը, ում հնչյունավորել է Ջեյք Գրինը, Էնթոնի Սթարի տեսքով, հայտնվում է *Mortal Kombat 1*-ում,: Իր արկադային ռեժիմի ավարտի ժամանակ Հոմլենդերը սկսում է կործանել Ամերիկան, երբ բացվում է Mortal Kombat տիեզերքի պորտալը, և այնտեղից դուրս է գալիս դևերի խումբ: Նրանց ոչնչացնելուց և հանրության բարեհաճությունը վերականգնելուց հետո նա ճանապարհորդում է պորտալով՝ մասնակցելու *Mortal Komba*t մրցաշարին:

## Ծանոթագրություններ

Կատեգորիա:Կոմիքսների կերպարներ
Կատեգորիա:Հորինված բռնապետեր
Կատեգորիա:Հորինված զանգվածային մարդասպաններ
Կատեգորիա:Հորինված մարդասպաններ